Document ID: /roh_data/filtered/fineweb-2-filterrobots_roh.jsonl.gz/14106

En in’occurrenza cuminaivla dad Obama e Clinton a Charlotte en il stadi federativ North Carolina ha il president american actual appellà als Americans d'eleger Clinton sco nova presidenta americana. I n'haja anc mai dà ina persuna che saja stada pli qualifitgada per il post da president che Hillary Clinton.
Trump haja dad «offrir nagut» per l'economia
Obama ha cunzunt accentuà en ses pled ils merits da Clinton sco ministra da l'exteriur. En pli ha el nizzegià l’occurrenza per attatgas novas e diras encunter Donald Trump che vegn probablamain ad esser il candidat republican per l’uffizi. Trump n’haja dad «offrir nagut» per promover l’economia. Gnanc’ils republicans savessan betg, da tge che Trump discurri.
RR novitads 07:00